सौ से अधिक घर तबाह, सड़क-पुलिया को नुकसान, रास्ते बंद
पश्चिम सिक्किम जिले में भारी बारिश के कारण लैंडस्लाइड (भूस्खलन) की कई घटनाएं हुईं। इससे सौ से अधिक घरों तबाह हो गए। लगातार बारिश ने राज्य में कई सड़क, पुलिया को नुकसान पहुंचाया है। More than a hundred houses destroyed, damage to road-culvert, roads closed
पश्चिम सिक्किम जिले में भारी बारिश के कारण लैंडस्लाइड (भूस्खलन) की कई घटनाएं हुईं। इससे सौ से अधिक घरों तबाह हो गए। लगातार बारिश ने राज्य में कई सड़क, पुलिया को नुकसान पहुंचाया है। भारी बारिश के कारण कई नदियां खतरे के निशान से ऊपर बह रही हैं। अगले तीन दिनों के लिए पूर्वोत्तर भारत में भारी बारिश और आंधी के लिए नारंगी अलर्ट जारी किया गया है।
खबरों के मुताबिक उत्तरे को सोपखा से जोड़ने वाली सड़क और दो पुल पूरी तरह से बह गए। आसपास की ट्राउट मछली और पोल्ट्री फार्म भी बह गए। इसी तरह, डेंटम को पेलिंग और ग्यालशिंग से जोड़ने वाली सड़क कालाज नदी में बह गई। नदी के बढ़ते जल स्तर से एक कच्चा घर, एक सीमेंट की इमारत, दो श्मशान घाट और एक खुदाई करने वाली मशीन भी बह गई।
अभी तक किसी के हताहत होने की सूचना नहीं है।
रामम नदी में आए पानी ने पश्चिम बंगाल को जोड़ने वाले सीमावर्ती क्षेत्रों में सभी अस्थायी पुलों को क्षतिग्रस्त कर दिया है। शुक्रवार को लाचेन, लाचुंग और चुंगथांग घाटियों में भारी बारिश के कारण मंगन के उत्तरी सिक्किम जिला मुख्यालय से चुंगथांग जाने वाली सड़क बह गई, जिससे ट्रैफिक बंद हो गया।
उधर सेना ने चुंगथांग में फंसे टूरिस्ट को निकालने का काम आज भी जारी रखा। करीब 300 टूरिस्ट को निकाला गया।
सेना ने चुंगथांग में फंसे टूरिस्ट को बचाया
उत्तरी सिक्किम के चुंगथांग में शुक्रवार को लैंडस्लाइड (भूस्खलन) और बारिश के कारण सड़क बह गई थी। जिससे वहां फंसे करीब 3,500 टूरिस्ट्स को भारतीय सेना ने बचा लिया था। इनमें कुछ कॉलेज स्टूडे्टस भी शामिल हैं।
सड़क संपर्क बहाल करने के प्रयास जारी हैं, जबकि टूरिस्ट्स को निकालने का काम जारी रहेगा।
रात में अस्थायी क्रॉसिंग बनाई 
त्रिशक्ति कोर, भारतीय सेना और सीमा सड़क संगठन (BRO) के जवानों ने कार्रवाई की और भारी बारिश और खराब मौसम में टूरिस्ट्स को बचाने के लिए फ्लैश फ्लड वाली जगह पर एक अस्थायी क्रॉसिंग बनाने के लिए रात भर काम किया। इलाके में टेंट लगाए जा रहे हैं और मेडिकल मदद के लिए पोस्ट बनाई गई हैं। टूरिस्ट्स को उनकी आगे की यात्रा के लिए रास्ता साफ होने तक हर संभव मदद दी जाएगी।
गर्म भोजन, तम्बू और मेडिकल मदद
सेना ने टूरिस्ट्स को नदी पार करने में मदद की। उन्हें गर्म भोजन, तम्बू और मेडिकल मदद दी गई। भारतीय सेना, हिमालय के अत्यधिक ऊंचाई वाले क्षेत्रों में सीमा की रखवाली करते हुए, पर्यटकों और स्थानीय आबादी की मदद करने में सक्रिय रहती है।
सिंगटम, दिक्चू, रंगरान, मंगन और चुंगथांग को जोड़ने वाली सड़क भूस्खलन बुरी तरह प्रभावित हुई। राकडुंग-तिनटेक मार्ग के जरिए दिक्चू से गंगटोक मार्ग केवल हल्के वाहनों के लिए खुला है। फंसे टूरिस्ट्स के बारे में जानकारी के लिए स्थानीय प्रशासन ने एक हेल्प लाइन नंबर 8509822997 भी जारी किया है।